CELEX: 62015FN0060
Language: lv
Date: 2015-04-22 00:00:00
Title: Lieta F-60/15: Prasība, kas celta 2015. gada 22. aprīlī – ZZ/ITSB

29.6.2015   
            
            
               LV
            
            
               Eiropas Savienības Oficiālais Vēstnesis
            
            
               C 213/48
            
         Prasība, kas celta 2015. gada 22. aprīlī – ZZ/ITSB
   (Lieta F-60/15)
   (2015/C 213/78)
   Tiesvedības valoda – franču
   
      Lietas dalībnieki
   
   
      Prasītājs: ZZ (pārstāvis – N. Lhoëst, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi) (ITSB)
   
      Strīda priekšmets un apraksts
   
   ITSB priekšsēdētāja 2014. gada 4. jūnija lēmuma, ar kuru prasītājam izbeigts pagaidu darbinieka līgums, atcelšana, kā arī prasība par atjaunošanu darbā ITSB, ja tas ir iespējams, un, ja nav iespējams, prasība par taisnīgas finansiālas kompensācijas saņemšanu saistībā ar viņa līguma, iespējams, nelikumīgo izbeigšanu un, visbeidzot, prasība par zaudējumu atlīdzību saistībā ar, iespējams, nodarīto morālo kaitējumu.
   
      Prasītāja prasījumi:
   
   
               —
            
            
               atcelt ITSB priekšsēdētāja 2014. gada 4. jūnija lēmumu, ar kuru prasītājam izbeigts pagaidu darbinieka līgums;
            
         
               —
            
            
               līdz ar to uzdot prasītāja atjaunošanu darbā un piespriest atbildētājam kā zaudējumu atlīdzību samaksāt prasītājam darba samaksu par laikposmu starp viņa līguma izbeigšanas spēkā stāšanos un viņa atjaunošanas darbā datumu, ņemot vērā pieņemtā lēmuma atcelšanu, un (ii) atjaunot viņa karjeru, ko nelikumīgi pārtrauca lēmums par viņa līguma izbeigšanu;
            
         
               —
            
            
               pakārtoti, ja prasītāja atjaunošana darbā radītu nozīmīgas praktiskas grūtības vai būtu pārmērīga attiecībā pret trešajām personām, piespriest atbildētājam samaksāt taisnīgu finansiālu kompensāciju par viņa līguma nelikumīgo izbeigšanu, ņemot vērā ne tikai darba samaksas zaudējumu pagātnē, bet arī prasītāja ievērojamo iespēju, pamatojoties uz līgumu uz nenoteiktu laiku, palikt ITSB dienestā līdz viņa pensionēšanās vecumam un attīstīt savu karjeru;
            
         
               —
            
            
               katrā ziņā piespriest atbildētājam samaksāt zaudējumu atlīdzību par nodarīto morālo kaitējumu, kas novērtēts ex aequo un bono EUR 15  000 apmērā;
            
         
               —
            
            
               piespriest ITSB atlīdzināt visus tiesāšanās izdevumus.